पाली डिपो को मिली 27 नई बसें, इनमें 5 स्टारलाइन
जिलेके यात्रियों को विशेष सुविधा देने के लिए पाली डिपो को स्मार्ट लुक की 27 नई बसें दी गई हैं। निगम की ओर से इन बसों में यात्रियों को कई सुविधाएं दी जाएगी। इसमें फोन चार्जर, आपातकालीन द्वार, एलईडी इंटीरियर फ्लेक्सिबल सीट जैसी सुविधाओं से यात्रियों का सफर और ज्यादा आरामदायक होगा।
जानकारी के अनुसार रोडवेज ने पाली डिपो को 27 बसों में से 10 बसें रोडवेज की ओर से उपलब्ध करवाई गई हैं, जबकि 17 बसें अनुबंध के माध्यम से उपलब्ध करवाई जाएगी। निगम की इन 27 बसों में 5 स्टारलाइन और 2 स्लीपर बसें शामिल है। निगम के अधिकारियों के अनुसार इन बसों को यात्रियों की सभी सुविधाओं को ध्यान में रखते हुए तैयार कराया गया है, जिससे उन्हें सफर के दौरान किसी भी प्रकार की कोई समस्या नहीं हो। अधिकारियों के अनुसार नई बसों के पाली पहुंचते ही पाली से बिलाड़ा और भीलवाड़ा रूट पर चलने वाली पुरानी बसों को हटाकर 10 नई बसों संचालित की जाएंगी। इसके अलावा 10 बसें नए रूट पर संचालित कर ग्रामीण क्षेत्र को रोडवेज सेवा से जोड़ा जाएगा। साथ ही 7 बसों में 5 स्टारलाइन और 2 स्लीपर कोच लंबे रूट पर चलाई जाएंगी। हालांकि स्थानीय स्तर पर अभी तक बसों का रूट निर्धारित नहीं किया गया है।
ऑनलाइन स्क्रीन चार्जर की भी होगी सुविधा
नईबसों में यात्रियों के लिए मोबाइल चार्जर के साथ साथ आनॅलाइन स्क्रीन भी उपलब्ध करवाई गई है। इससे यात्रियों को बस के रूट की जानकारी आसानी से हो जाएगी। साथ ही किसी भी बस स्टैंड पर पहुंचने पर यात्रियों को सूचित करने के लिए सायरन भी लगाया गया है।
{नई बसों में अलग से रूट चार्ट लगाने की जरूरत है, क्योंकि इनमें रूट डिस्प्ले लगा हुआ है।
{एफएम रेडियो, माइक डैक सिस्टम भी लगा हुआ है, ताकि यात्रियों का मनोरंजन हो सके।
{जीपीएस सिस्टम के साथ बसों की स्पीड भी 75 किमी प्रति घंटा निर्धारित की गई है।
{सामान्य की बजाय रेडिएल टायर लगे हुए हैं।
{बस इलेक्ट्रॉनिक सिस्टम से जुड़ी हुई है, तकनीकी खराबी पर अपने आप फ्यूज उड़ जाएगा।
{बस में तीन डिग्गियां दी गई है, इसलिए यात्रियों को अपना सामान रखने में परेशानी नहीं होगी।
{दो अग्निशमन यंत्र सहित दो जगहों पर संकट द्वार भी दिए गए हैं।
{संकट द्वार तोड़ने के लिए दो हैंडिल भी दिए गए हैं।
{ड्राइवर सीट के पास ही टूल बॉक्स दिया गया है।
{टू बाई थ्री सीटर इन बसों में अब बीच की जगह कम कर सीटों को और आरामदायक बनाया गया है।
अच्छी खबर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva bho_Deva